Það er líklega saltið , pottaskan og ammóníakið í neftóbaki sem valda sviða við notkun . Ammóníaki er bætt við tóbakið til að hækka sýrustig þess og auka þar með upptöku á nikótíninu en einnig til að verja það fyrir myglu . Þannig gætu áhrifin af völdum munn - eða neftóbaksnotkunar verið svipuð því að rispa slímhúðina með örfínum glersalla , sem útskýrir fyrrnefnda flökkusögu . Í báðum tilvikum mundi slímhúðin bólgna upp og viðkomandi einstaklingar upplifa sviða . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .